CELEX: C2007/095/29
Language: lv
Date: 2007-04-28 00:00:00
Title: Lieta C-55/07: Lūgums sniegt prejudiciālu nolēmumu — izteikts ar Landesgerichts Bozen (Itālija) 2007. gada 1. februārī rīkojumu — Othmar Michaeler un Subito GmbH/Arbeitsinspektorat der Autonomen Provinz Bozen (tagad — Amt für sozialen Arbeitsschutz ) un Autonome Provinz Bozen

28.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 95/17
            
         Lūgums sniegt prejudiciālu nolēmumu — izteikts ar Landesgerichts Bozen (Itālija) 2007. gada 1. februārī rīkojumu — Othmar Michaeler un Subito GmbH/Arbeitsinspektorat der Autonomen Provinz Bozen (tagad — Amt für sozialen Arbeitsschutz) un Autonome Provinz Bozen
   
   (Lieta C-55/07)
   (2007/C 95/29)
   Tiesvedības valoda — vācu
   Iesniedzējtiesa
   Landesgericht Bozen
   Lietas dalībnieki pamata procesā
   
      Prasītāji: Othmar Michaeler un Subito GmbH
   
   
      Atbildētāji: Arbeitsinspektorat der Autonomen Provinz Bozen (tagad — Amt für sozialen Arbeitsschutz) un Autonome Provinz Bozen
   
   Prejudiciālais jautājums
   Vai valsts tiesību normas (Dekrēta-likuma Nr. 61/2000 2. un 8. pants), kas paredz darba devēja pienākumu 30 dienu laikā pēc darba līguma par nepilna darba laika darbu noslēgšanas nosūtīt kompetentajai Arbeitsinspektorat provinces direkcijai šī līguma kopiju un naudas soda EUR 15 apmērā par katru attiecīgo darba ņēmēju un katru nokavējuma dienu piemērošanu pienākuma neizpildes gadījumos, nenosakot administratīvā soda (naudas soda) maksimālo apmēru, ir saderīgas ar Kopienu tiesību normām un 1997. gada 15. decembra Direktīvu 97/81/EK (1)?
   
      (1)  OV L 14, 9. lpp.